
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 8836-10/2012
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2012. november 9.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: helyszínrajz
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. november 15-én tartandó munkaterv szerinti ülésére

8. napirendhez

Tárgy: Szűcsi Istvánné kerítésépítés iránti kérelme /kastélykert/ 
Tisztelt Képviselő-testület!

Szűcsi Istvánné Sülysáp Határ utca szám 9. szám alatti lakos az alábbi problémával fordult Önkormányzatunkhoz:
A tulajdonában álló Sülysáp, Magdolna u. 41. szám alatti ingatlan (Hangulat Italbolt) nincs lekerítve, ezért sok arra lakó ember ezen a területen, valamint az önkormányzati tulajdonú Iskola u. 7. szám alatti ingatlanon keresztül haladva közelíti meg a vasúti megállóhelyet, illetve visszafelé az otthonát. 
A telekhatáron korábban egy vasoszlopokra fűzött dróthálós kerítés volt, mely jelenleg középső szakaszán kb. 15 m hosszon hiányzik, a drótháló helyén kb. 80 cm magas földgát található.

A magánterületen való átjárás megszüntetésére Szűcsi Istvánné kéri a két ingatlan közös határának együttes erővel való lekerekítését. 
Minthogy az önkormányzati ingatlan védelméről is szó van, támogatandónak ítélem a kérelmet, azonban miután álláspontom szerint az átjárást alapvetően az teszi lehetővé, hogy a Magdolna u. 41. szám alatti ingatlan a közterület felől sincs lekerítve, az önkormányzati közreműködést mindenképpen annak teljes lekerítéséhez javaslom kötni, hiszen enélkül a közös telekhatáron létesített kerítés hamarosan ismételten „eltűnik” majd.
A kivitelezésre két egyszerűbb műszaki megoldás kínálkozik:

1. A hiányzó kerítésszakasz egyszerű pótlása (drótháló kiépítése 15 m hosszon beton oszlopokkal), ami kb. 30.000 Ft anyagköltséggel és 30.000 Ft munkadíjjal járna. 
2. A teljes közös szakasz időtállóbb formában, beton alappal, két sor zsalukő lábazattal történő megépítése, ami 150.000 Ft anyagdíjat és 90.000 Ft munkadíjat igényel.

Javaslom, hogy az önkormányzat vállalja fel a kerítés elkészítésének munkadíját, mégpedig a Faluszolga Kft. közreműködését igénybe véve. Kérem a döntés szíves meghozatalát!
…/2012. (XI. 15.) ÖKT határozati javaslat

Sülysáp Nagyközség Önkormányzat Képviselő-testülete Szűcsi Istvánné Sülysáp Határ utca szám 9. szám alatti lakos kérelme ügyében az alábbi döntést hozza:
1./ Az önkormányzat közreműködik az Iskola u. 7. szám alatti önkormányzati tulajdonú ingatlan és a Szűcsi Istvánné Sülysáp Határ utca szám 9. szám alatti lakos tulajdonában lévő Magdolna u. 41. számú ingatlan közös telekhatárán történő kerítésépítésben, azzal a feltétellel, hogy Szűcsi Istvánné az ingatlanát a többi nyitott telekhatáron is megfelelő módon lekeríti.
2./ Az önkormányzat a kivitelezéshez a munkadíj vállalásával járul hozzá, oly módon, hogy a kerítést a Szűcsi Istvánné által kívánt műszaki megoldással a Faluszolga Kft. megépíti.
3./ Felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2012. november 9.

Horinka László s.k.

polgármester
Láttam!

Sülysáp, 2012. november 9.
Tóth Krisztina s.k.
jegyző 
1. MELLÉKLET

